Document ID: 32006D0394

ΑΠΌΦΑΣΗ ΤΗΣ ΕΠΙΤΡΟΠΉΣ
της 31ης Μαΐου 2006
για την τροποποίηση του προσαρτήματος στο παράρτημα XIV της πράξης προσχώρησης του 2003 όσον αφορά ορισμένες εγκαταστάσεις του τομέα του κρέατος και των ιχθύων στη Σλοβακία
[κοινοποιηθείσα υπό τον αριθμό Ε(2006) 2073]
(Κείμενο που παρουσιάζει ενδιαφέρον για τον ΕΟΧ)
(2006/394/ΕΚ)
Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,
Έχοντας υπόψη:
τη συνθήκη για την ίδρυση της Ευρωπαϊκής Κοινότητας,
την πράξη προσχώρησης της Τσεχικής Δημοκρατίας, της Εσθονίας, της Κύπρου, της Λεττονίας, της Λιθουανίας, της Ουγγαρίας, της Μάλτας, της Πολωνίας, της Σλοβενίας και της Σλοβακίας, και ιδίως το παράρτημα XIV κεφάλαιο 5 τμήμα B στοιχείο δ),
Εκτιμώντας τα ακόλουθα:
(1)
Χορηγήθηκε στη Σλοβακία μεταβατική περίοδος για ορισμένες εγκαταστάσεις που αναφέρονται στο προσάρτημα (1) του παραρτήματος XIV της πράξης προσχώρησης του 2003.
(2)
Το προσάρτημα του παραρτήματος XIV της πράξης προσχώρησης του 2003 τροποποιήθηκε με τις αποφάσεις της Επιτροπής 2004/463/ΕΚ (2), 2005/189/ΕΚ (3) και 2005/661/ΕΚ (4).
(3)
Σύμφωνα με επίσημη δήλωση της αρμόδιας αρχής της Σλοβακίας, μια εγκατάσταση του τομέα του κρέατος ολοκλήρωσε τη διαδικασία αναβάθμισής της και έχει πλέον συμμορφωθεί πλήρως με την κοινοτική νομοθεσία. Μία εγκατάσταση του τομέα του κρέατος που περιλαμβάνεται στον κατάλογο των εγκαταστάσεων που υπόκεινται σε μεταβατικές ρυθμίσεις διέκοψε εν μέρει τις δραστηριότητές της. Μία εγκατάσταση του τομέα των ιχθύων έκλεισε. Οι εγκαταστάσεις αυτές πρέπει, επομένως, να διαγραφούν από τον κατάλογο των εγκαταστάσεων που υπόκεινται σε μεταβατικές ρυθμίσεις.
(4)
Το προσάρτημα του παραρτήματος XIV της πράξης προσχώρησης του 2003 πρέπει, επομένως, να τροποποιηθεί αναλόγως. Χάριν σαφήνειας, θα πρέπει να αντικατασταθεί.
(5)
Η μόνιμη επιτροπή για την τροφική αλυσίδα και την υγεία των ζώων έχει ενημερωθεί για τα μέτρα που προβλέπονται στην παρούσα απόφαση,
ΕΞΕΔΩΣΕ ΤΗΝ ΠΑΡΟΥΣΑ ΑΠΟΦΑΣΗ:
Άρθρο 1
Το προσάρτημα του παραρτήματος XIV της πράξης προσχώρησης του 2003 αντικαθίσταται από το κείμενο του παραρτήματος της παρούσας απόφασης.
Άρθρο 2
Η παρούσα απόφαση απευθύνεται στα κράτη μέλη.
Βρυξέλλες, 31 Μαΐου 2006.

Labels: 17
7
0
6
18
15